नोएडा में कोरोना वायरस के 174 नए मामले, एक्टिव केस की संख्या 1520 हुई
गौतमबुद्ध नगर में सोमवार को कोरोना वायरस संक्रमण के 174 नए मरीज सामने आए हैं। जिला निगरानी अधिकारी नीरज त्यागी ने बताया कि सोमवार को 174 लोगों के संक्रमित होने की पुष्टि हुई।
नोएडा: गौतमबुद्ध नगर में सोमवार को कोरोना वायरस संक्रमण के 174 नए मरीज सामने आए हैं। जिला निगरानी अधिकारी नीरज त्यागी ने बताया कि सोमवार को 174 लोगों के संक्रमित होने की पुष्टि हुई। यहां अब 1,520 मरीजों का इलाज चल रहा है। रविवार को एक संक्रमित व्यक्ति की मौत हुई जिसके बाद मृतकों की संख्या बढ़कर 47 हो गई। उन्होंने बताया कि सोमवार को जिन संक्रमित मरीजों का पता चला है, उन्हें विभिन्न अस्पतालों में भर्ती किया गया है।यहां बड़ी संख्या में पुलिसकर्मी भी कोरोना संक्रमित पाए गए हैं। गौतमबुद्ध नगर जिले में तैनात कुल पुलिसकर्मियों में से 145 कोरोना वायरस से संक्रमित हुए हैं। हालांकि, उनमें से 75 प्रतिशत ठीक हो चुके हैं। अधिकारियों ने रविवार को यह जानकारी दी थी। उन्होंने बताया कि जिले में अभी 34 पुलिसकर्मियों का कोविड-19 का इलाज चल रहा है।गौतम बुद्ध नगर पुलिस के कोविड-19 नोडल अधिकारी अंकुर अग्रवाल ने कहा, “अब तक जिले में 145 पुलिसकर्मियों की जांच में कोरोना वायरस संक्रमण की पुष्टि हुई है और इनमें से 110 ठीक हो चुके हैं और 34 पुलिसकर्मियों का इलाज चल रहा है और एक की मौत हो चुकी है।”बता दें कि रविवार को गौतमबुद्ध नगर में कोविड-19 के रिकॉर्ड 220 नए मामले आए हैं। वहीं एक और व्यक्ति की संक्रमण से मौत हुई है। रविवार तक यहां 1,429 लोगों का इलाज हो रहा था, जो संख्या सोमवार को बढ़कर 1,520 हो गई। बता दें कि जनपद में 292 निषेध जोन बनाए गए हैं।कोविड-19 के चलते जनपद में लागू धारा 144 और लॉकडाउन का उल्लंघन करने पर पुलिस ने रविवार को तीन मामले दर्ज कर तीन लोगों को गिरफ्तार भी किया है। पुलिस आयुक्त के मीडिया प्रभारी पंकज कुमार ने बताया कि 4,338 वाहनों की जांच की गई है। उनमें से 1,387 वाहनों का चालान किया है और 13 वाहनों को जब्त किया गया है। उन्होंने बताया कि 1,01,200 रुपए पुलिस ने समन शुल्क के रूप में वसूला है।